b'\n_START_ARTICLE_\nOb\xc4\x8dina Pod\xc4\x8detrtek\n_START_SECTION_\nNaselja v ob\xc4\x8dini\n_START_PARAGRAPH_\nBrezovec pri Polju, Cmere\xc5\xa1ka Gorca, Golobinjek ob Sotli, Gostinca, Imeno, Imenska Gorca, Jer\xc4\x8din, Lastni\xc4\x8d, Nezbi\xc5\xa1e, Olimje, Pecelj, Pod\xc4\x8detrtek, Polje ob Sotli, Prelasko, Pristava pri Lesi\xc4\x8dnem, Pristava pri Mestinju, Roginska Gorca, Rudnica, Sedlarjevo, Sela, Sodna vas, Sveta Ema, Vera\xc4\x8de, Vidovica, Vir\xc5\xa1tanj, Vonarje\n_START_SECTION_\nStatisti\xc4\x8dni pregled\n_START_PARAGRAPH_\nOb\xc4\x8dina Pod\xc4\x8detrtek je bila ustanovljena ob teritorialnem preoblikovanju komun 3. 10. 1994. Nastala je iz takratne komune \xc5\xa0marje pri Jel\xc5\xa1ah, ki se je preoblikovala v naslednjih pet manj\xc5\xa1ih samostojnih ob\xc4\x8din: Kozje, Pod\xc4\x8detrtek, Roga\xc5\xa1ka Slatina, Rogatec in \xc5\xa0marje pri Jel\xc5\xa1ah. Komuna \xc5\xa0marje pri Jel\xc5\xa1ah je pred preoblikovanjem \xc5\xa1tela 188 naselij in 32.429 prebivalcev in je obsegala 400,1 km2 ozemlja. Od tega je ob\xc4\x8dini Pod\xc4\x8detrtek pripadlo 38 (tj.20\xc2\xa0%) naselij, 4.970 (tj. 15\xc2\xa0%) prebivalcev in 91,6 km2 (tj. 23\xc2\xa0%) ozemlja._NEWLINE_Teritorialni obseg dana\xc5\xa1nje ob\xc4\x8dine Pod\xc4\x8detrtek je bil dolo\xc4\x8den ob spremembah ob\xc4\x8din 7. 8. 1998. Tedaj je bil iz ob\xc4\x8dine Pod\xc4\x8detrtek izlo\xc4\x8den njen manj\xc5\xa1i del in iz njega je nastala ob\xc4\x8dina Bistrica ob Sotli. Ob\xc4\x8dina Pod\xc4\x8detrtek je pred delitvijo \xc5\xa1tela 37 naselij in 4.762 prebivalcev in je obsegala 91,6 km2 ozemlja. Od tega je njeni istoimenski naslednici pripadlo 26 (tj. 70\xc2\xa0%)_NEWLINE_naselij, 3 305 (tj. 69\xc2\xa0%) prebivalcev in 60,5 km2 (tj. 66\xc2\xa0%) ozemlja._NEWLINE_Vse teritorialne spremembe na ozemlju dana\xc5\xa1nje ob\xc4\x8dine Pod\xc4\x8detrtek so se zgodile v letu 1995. Dva dela ozemlja naselja Slake s 75 prebivalci sta se iz tega naselja izlo\xc4\x8dila in se priklju\xc4\x8dila eden naselju Pod\xc4\x8detrtek, drugi naselju Vir\xc5\xa1tanj. Preostali del naselja Slake in naselje Sopote (s 172 prebivalci) so se zdru\xc5\xbeili v enotno naselje z imenom Olimje (pred zdru\xc5\xbeitvijo je \xc5\xa1telo 250 prebivalcev). Omenjene spremembe niso povzro\xc4\x8dile ve\xc4\x8djega administrativnega preseljevanja prebivalcev iz enega naselja v drugo. In \xc5\xa1e zadnja sprememba v tem obdobju: del ozemlja naselja Sodna vas (s 172 prebivalci) se je iz tega naselja izlo\xc4\x8dil in se priklju\xc4\x8dil naselju Pod\xc4\x8detrtek. Ocenjujemo, da se je \xc5\xa1tevilo prebivalcev v naselju Sodna vas_NEWLINE_administrativno zmanj\xc5\xa1alo za ve\xc4\x8d kot polovico (pred delitvijo je \xc5\xa1telo 172, po njej pa 80 prebivalcev).'